La Naturen Leve

Conrad Holmboes veg 13

9011 Tromsø

E-post: post@lanaturenleve.no

15.09.2021

Norges vassdrags- og energidirektorat

Postboks 5091, Majorstua

0301 Oslo

**Høringsuttalelse 201505233 – overvåkningsprogram for fugl ved Kvitfjell vindkraftverk.**

Vi er fornøyd med at det er laget et overvåkingsprogram for fugl ved Raudfjell og Kvitfjell

Vindkraftverk, selv om programmet kommer forsinket. Vindkraftverket har nå vært i drift i et

år.

La Naturen Leve engasjerer seg i dette programmet bl.a. fordi vindkraftverket nå søker om

konsesjonsforlengelse fra 25 til 30 år. Advokatene Simonsen Vogt Wiig sier i søknaden

følgende:

*Utbyggingen av Kvitfjell vindkraftverk ble antatt å gi små konsekvenser for trekkende fugl,*

*og NVE sluttet seg til konsekvensutredningens konklusjon om at kollisjoner mellom fugl og*

*vindmøllene ikke ville være et stort problem.* *Det er etter vårt syn ikke grunnlag for å anta at en forlengelse av konsesjonsperioden medfører noen ny eller særskilt ekstrabelastning på fuglelivet i området de siste fem årene sammenlignet med de første 25 årene.*

Det kan hende, men det er vel nettopp derfor utbyggeren er pålagt å lage overvåkingsprogram for å kartlegge vindkraftverkets virkelige påvirkning på fuglelivet, slik at det ikke skal være nødvendig å forholde seg til antakelser ved beslutning om eventuell forlengelse av en konsesjon.

Utbyggeren sier videre at det blir feil å bruke resultatene fra forundersøkelsene i 2015 som

referansenivå for etterundersøkelsene i og med at bestandsnivået i utgangspunktet er

avtakende. Det er riktig, men det er nettopp når bestanden er i nedgang man skal vise ekstra

varsomhet. Dette er heller et argument for å ta ned turbinene og restaurere naturen så snart

som mulig.

Vi har tillit til at overvåkingsprogrammet kan registrere utviklingen i bestandene de første

årene, men det er derimot umulig å få oversikt over det totale skadeomfanget. Dette planområdet er 20 km² stort, og døde og skadde fugler kan befinne seg i hele dette arealet, endatil utenfor arealet. Etter planen skal det gjennomføres søk etter rovfugl i minst tre år innenfor en 10-årsperiode med oppstart i 2022.

Vi registrerer at det planlegges søk i området fra Elvedalsvann til Bjørndalsvann, spesielt

rundt enkelte turbiner her. Vi vil foreslå at turbinene K43, K18 og K32 blir innbefattet i søket.

Vi har selv registrert mye ørn her, ofte kretsende rundt rotorbladene. Ved småvannene her har vi også registrert flere smålom, denne sommeren hekkende ved Bjørndalsvann og flere ganger observert ved Elvedalsvann der de bruker stort luftrom når de tar av rundt turbinene. I tillegg foreslår vi søk rundt turbin K33 ved Lakstind.

Vi har flere ganger observert ravn rundt turbinene. Bildet viser turbin K27. Vi undres hva de er ute etter. De har vel lært at det kan finnes noen godbiter her. Vi tenker at disse naturens renovasjonsarbeidere sammen med reven gjør en stor jobb med å plukke opp døde fugler, gjerne natterstid. Om de ikke får med seg ørna i ett stykke kan de nok få denne stykkevis i sikkerhet. Vi er spesielt bekymret for lomfuglene.

Med hilsen

La Naturen Leve

Styreleder Styremedlem

Marino J. Ask Gudmund Sundlisæter